Yngri flokkar : Æfingar fimmtudaginn 9. janúar Gul viðvörun er í gildi á höfuðborgarsvæðinu í dag fimmtudaginn 9. janúar . Í tilkynningu frá almannavarnarnefnd er ekki talin þörf á að foreldrar og forráðamenn sæki börn fyrir ákveðinn tíma heldur er lögð áhersla á að börn yngri en 12 ára gangi ekki ein heim heldur verði sótt í lok skóla eða frístundarstarfs . Innanhúss æfinga hjá yngri flokkum Vals verða því samkvæmt æfingatöflum í dag og mun Valsrúta ganga samkvæmt áætlun og sækja iðkendur í körfubolta og handbolta . Fótboltaæfingar hjá 12 ára og yngri ( 5. og 7. flokkur ) falla hins vegar niður vegna veðurs og fara fótboltaiðkendur í 1 - 4 bekk ekki í rútuna . Æfingin hjá 8. flokki karla sem er inn í Valsheimilinu heldur sér . Þjálfarar hjá 3. og 4. fl. karla og kvenna í fótbolta munu meta hvort hægt verði að æfa seinnipartinn þegar líða tekur á daginn - Upplýsingar verða sendar á iðkendur í gegnum sportabler fyrir þá flokka . Yfirlýsingu almannavarnanefndar höfuðborgarsvæðisins má sjá hér : Gul viðvörun er í gildi á höfuðborgarsvæðinu í dag og eru foreldrar og forráðamenn beðnir að sækja börn sín í lok skóla eða frístundastarfs í dag fimmtudag . Börn eru óhult í skóla og frístundastarfi þar til þau verða sótt . Hér er átt við börn yngri en 12 ára .